眾所周知：『施』者，梵語檀那Da%na，離慳惜而施與他之義，謂修行之人，若遇貧窮之人來乞之時，須食與食，須衣與衣，乃至臥具醫藥，隨其所欲，皆悉施與；因施獲福。又『善根迴向』者，謂菩薩以種種修行善根，皆悉迴向無上佛果菩提，普及法界眾生，故云善根迴向。至於云何為『菩薩摩訶薩布施髓肉一切智境界心善根迴向』？
依《大方廣佛華嚴經》開示：大乘心迴向、清淨心迴向、大心迴向、歡喜心迴向、大歡喜心迴向、無厭心迴向、安樂心迴向、不濁心善根迴向，菩薩摩訶薩見有人來乞髓肉時，歡喜軟語，謂乞者言：「我身髓肉隨意取用。」如饒益菩薩、一切施王菩薩等無量菩薩摩訶薩，於諸趣中無量生處，捨髓肉時心大歡喜，施心深廣不可測量，一切菩薩所修習心，無上大乘妙善根心，捨離塵垢正直勝心，於來求者施無盡心，能捨自己愛重身心，一向專求無量善根妙功德寶所覆之心。菩薩所行無厭足心、大布施心、離疑惑心，於來乞者所布施物無中悔心、分別布施不求報心、平等布施無選擇心。菩薩摩訶薩施髓肉時，於諸佛所生尊父心，令一切眾生清淨安住嚴淨現在諸世界中一切佛剎，大悲現前救護眾生，菩提現前十力明觀三世，菩薩現前滿足善根，無畏現前大師子吼，三世現前智慧平等，一切世間現前盡未來際修菩薩願，無憂現前修習無數諸菩薩行。菩薩摩訶薩施髓肉時，如是迴向，以此善根：
（一）令一切眾生，得金剛藏不可壞身。
（二）令一切眾生，得微密身無有疏漏。
（三）令一切眾生，得佛清淨莊嚴如意法身。
（四）令一切眾生，得百福德身，三十二相而自莊嚴。
（五）令一切眾生，得八十種好妙莊嚴身，具足十力不可斷壞。
（六）令一切眾生，逮得如來常住妙身，不可測量。
（七）令一切眾生，得最勝身，一切諸魔所不能壞。
（八）令一切眾生，悉得一身等三世佛。
（九）令一切眾生，得無礙身，微妙清淨滿虛空界。
（十）令一切眾生，得菩薩藏身，悉能含受一切眾生。
由此觀之，如是『十種』，即為菩薩摩訶薩布施髓肉一切智境界心善根迴向此為吾等學佛修道者不可不知。何以故？蓋諸菩薩先於有情，隨力多少，施作恩惠。或施所須，或濟厄難，或除恐怖，或會所愛，或離非愛，或療病苦，令得安樂。彼諸有情，深知恩惠，欲報德者，菩薩爾時，勸令修善，以受報恩。告言：「汝等非餘世財來相酬遺，為大報恩。汝等若能知父母恩，恭敬供養，廣說乃至受持淨戒；如是乃名大報恩德。」菩薩如是於諸有情，先施恩惠，勸讚修善，名大報恩。由此方便，令他於善，精勤修學，是故名為『菩薩摩訶薩施時善根迴向』。